stanford-oval/wikipedia huggingface dataset:
תוכנית החירום לבניית כלי שיט
השפעות על התוכנית > מחסור בעובדים

מחסור נוסף שהתעורר היה מחסור בכוח עבודה באזורים בהם הוקמו המספנות. אחרי שני עשורים של בנייה מצומצמת של אוניות, מספר עובדי המספנות המנוסים היה קטן יחסית, לצד העובדה שבמקומות רבים בהם הוקמו המספנות לא היו קיימים כאלה עד 1941. הפתרון לכך היה גיוס אגרסיבי של עובדים חדשים על ידי החברות והוועדה הימית וכן נשלחו עובדים מיומנים לסייע בהקמת המתקנים החדשים.
הגיוס המשמעותי לא הספיק לבדו מפני שנדרשו עובדים רבים שידעו לבצע עבודות מכניות כבדות. לשם כך פנו המגייסים למרכז ארצות הברית שנפגע קשות מהמשבר של שנות ה-30 במחשבה שאלה שידעו להפעיל ציוד חקלאי יידעו להפעיל גם את המכונות לבניית האוניות, הנחה שהתבררה כנכונה. השכר שהוצע היה גבוה מאוד ביחס לשכר שהיה נהוג לקבל בחקלאות עד אז, והצביע על האפשרות שניתן יהיה לקיים חיים שונים מחיי העוני של שנות ה-30. משפחות שלמות עקרו מאוקלהומה וטקסס למרכזי בניית האוניות במפרץ מקסיקו או החוף המערבי. הנהירה ההמונית למרכזי הערים יצרה מחסור בדיור, בתי ספר ושירותים אחרים, שדרש בניית מתחמי מגורים לעובדים במספנות הגדולות ביותר. העובדים המיומנים זכו לעבודה למשך כל המלחמה, וחלקם כמו מהנדסים לא הורשו להתגייס.
השפעות על התוכנית > הצטרפות נשים ומיעוטים לכוח העבודה

בדומה לתחומי עיסוק רבים, עד המלחמה היו המספנות נחלתם של גברים בלבד, אולם המחסור בכוח עבודה והצורך בבנייה מהירה הביאו לשילוב של נשים במגוון תפקידים. דמות פופולרית שהושפעה מכך הייתה "רוזי המסמררת" שייצגה את העובדות הנשים בתעשיית המלחמה, אף על פי שלא נדרשו מסמרים רבים בעבודה במספנות. על כל פנים, במהלך המלחמה התפתחה קבוצה חשובה של נשים שעבדו במספנות.
גם הקהילה האפרו-אמריקאית בדרום ארצות הברית הושפעה מהצורך בעובדים ומעסיקים שעד המלחמה נמנעו מלהעסיק שחורים נאלצו לקבלם כדי לעמוד במכסות הייצור. עד סוף המלחמה, תפוקת של העובדים השחורים במספנות במפרץ מקסיקו הייתה דומה ליתר הקבוצות הדמוגרפיות.
השפעות על התוכנית > הכשרות

מכיוון שרוב העובדים שהתקבלו לעבודה לא היו מיומנים בבניית אוניות, נדרש להקים בתי הכשרה לעובדים במספנות ובערים בהן הוקמו המתקנים. אחד הגורמים שהובילו להצלחת התוכנית היה השינוי שבוצע לאופן שבו אדם התקבל לעבודה במספנה, שכן עד המלחמה נדרשו שנים להכשרת עובד עד שידע להרכיב את החלק הייחודי לו, ואילו במהלך המלחמה נדרש לשנות את שיטת העבודה לבנייה מודולרית כדי להבטיח שעובדים לא מיומנים יוכלו להרכיב את האונייה במהירות ובקלות. בנייה טרומית מסוג זה אפשרה למספנות לעבור לשיטות הרכבה מודרניות יותר כאשר הוטל על עובד לבצע משימה קטנה מתוך אלפי המשימות שנדרשו להרכבת האונייה. הייצור בכמויות הגדולות אפשר לעובדים שחזרו על אותה פעולה פעמים רבות להפוך למומחים של ממש ולעליית יעילות העבודה בטווח הארוך. העובדים הוותיקים נטו לצחוק על ה"חקלאים" כלשונם שהרכיבו את האוניות אבל התוצאות היו מעבר למה שניתן היה לצפות לו ב-1940.
השפעות על התוכנית > תנועת עובדים

על אף שהוועדה הימית והמספנות הצליחו בגיוס העובדים, הדרישה לעובדים בכל רחבי המדינה הולידה מחסור מתמשך וקבוע בעובדים, שהפך למשמעותי יותר בשלהי המלחמה כיוון שרבים מהגברים שהועסקו במספנות בשנים הראשונות נדרשו להתגייס לצבא. תעשיות אחרות התחרו גם כן על העובדים ורבות מהערים שאירחו את העובדים היו בעלות אפשרויות העסקה רבות. במקרים רבים, השכר בתעשיות אחרות היה דומה לשכר במספנות לפני המיסים ולכן התרחש מעבר מתמיד של עובדים מהמספנות לתחומים אחרים, והן לרוב הפסידו יותר עובדים משהצליחו לגייס.
לקריאה נוספת

Lane, Frederic C. (1950). Ships for Victory: A History of Shipbuilding under the U.S. Maritime Commission in World War II. Baltimore, Maryland: Johns Hopkins University Press. ISBN 0-8018-6752-5.
Fassett, Frederick Gardiner (1948). The Shipbuilding Business in the United States of America. Jersey City, New Jersey: Society of Naval Architects and Marine Engineers.
Herman, Arthur (2012). Freedom's Forge: How American Business Produced Victory in World War II. New York, NY: Random House.
Sawyer, L. A. (1985). The Liberty Ships: The History of the 'Emergency' Type Cargo Ships Constructed in the United States During the Second World War. Colchester, England: Lloyd's of London Press Ltd.
הערות שוליים

↑  "John McCone : Biography". spartacus.schoolnet.co.uk. 2012. אורכב מ-המקור ב-18 באוקטובר 2012. נבדק ב-15 בפברואר 2021. {{cite web}}:  (עזרה)
↑  Liberty Ships, St Simons Island, ‏2010
↑  Roosevelt, Franklin D. (27 במאי 1941). "Announcing Unlimited National Emergency". Franklin D. Roosevelt Presidential Library and Museum. נבדק ב-15 בפברואר 2021. {{cite web}}:  (עזרה)
אונייה מדגם ליברטי עוזבת את סן פרנסיסקו, 1945
מספנת בית לחם–פיירפילד, בולטימור, מרילנד, מאי 1943
סטודנט חופשי (סדרת טלוויזיה)

| --- | --- |

לוגו הסדרה
 סוגה:  סיטקום נוער, קומדיית מצבים אמריקאית 
 יוצרים:  ג'אד אפאטו 
 שחקנים:  ג'יי בארושל  סת' רוגן  Timm Sharp  מוניקה קינה  קארלה גאלו  צ'ארלי האנם  לודון ויינרייט III 
 ארץ מקור:  ארצות הברית 
 שפות:  אנגלית 
 מקום התרחשות:  קליפורניה 
 מספר עונות:  1 
 מספר פרקים:  17 
 הפקה
 צלמים:  רוס ט' אלסוברוק 
 טכניקת צילום:  מצלמה יחידה 
 אורך פרק:  22 דק' 
 שידור
 רשת שידור:  פוקס 
 תקופת שידור מקורית:  25 בספטמבר 2001 – 12 במרץ 2002 
 קישורים חיצוניים
 דף התוכנית ב-IMDb
 
סטודנט חופשי (באנגלית: Undeclared) הוא סיטקום אמריקאי שנוצר על ידי ג'אד אפאטו, ששודר ברשת פוקס בשנים 2001-2002. הסדרה נוצרה על ידי אפאטו כמעין סדרת-המשך לסדרתו הקודמת, "פריקים וגיקים", ששודרה ב-NBC ובוטלה אחרי עונה אחת בלבד. הסדרה מתארת את עלילותיהם של סטיבן קארפ (ג'יי בארושל) וחבריו, בשנתם הראשונה באוניברסיטה פיקטבית בצפון-מזרח קליפורניה. עלילת הסדרה מתרחשת בראשית שנות ה-2000 (שלא כמו "פריקים וגיקים", המתרחשת בשנות ה-80).
עם השנים הפכה הסדרה לסדרת פולחן ובשנת 2012 דורגה במקום ה-16 ברשימה "25 סדרות הפולחן הטובות ביותר של 25 השנה האחרונות" של המגזין אנטרטיינמנט ויקלי.
שחקנים ודמויות > דמויות ראשיות

| שם השחקן/ית | שם הדמות | אודות הדמות |
| --- | --- | --- |
| ג'יי בארושל | סטיבן |  |
| קרלה גאלו | ליזי | סטודנטית לפסיכולוגיה |
| צ'ארלי האנם | לויד | סטודנט לדרמה |
| מוניקה קינה | רייצ'ל |  |
| כריסטינה פיאנו | טינה |  |
| סת' רוגן | רון | סטודנט למנהל עסקים |
| טים שארפ | מרשל | סטודנט למוזיקה |
| לודון וואינורייט | האל | אבא של סטיבן |
שחקנים ודמויות > תפקידי משנה, אורח וקמאו

בין השחקנים הרבים שהופיעו בסדרה בתפקידי משנה/אורח/קמאו: אדם סנדלר, איימי פולר, ביזי פיליפס, בן סטילר, ג'ייסון סיגל, ג'נה פישר, דייוויד קרומהולץ, ויל פרל, טום ולינג, סאם לוין, סיימון הלברג, קווין הארט.
ביקורות ותגובות

הסדרה זכתה לביקורות חיוביות מצד המבקרים. באתר Metacritic, העונה הראשונה והיחידה של הסדרה זכתה לציון של 85 מתוך 100, על פי 24 ביקורות שונות. במהלך עונת השידורים המקורית שלה, לסדרה היו בממוצע 7.3 מיליון צופים והיא דורגה במקום 93 בדירוג הסדרות הנצפות ביותר לעונה.
ראו גם

זרוקים ויורמים
הערות שוליים

↑  "25 Best Cult TV Shows from the Past 25 Years." Entertainment Weekly. August 3, 2012, p. 41.
↑  "Undeclared : Season 1". Metacritic. נבדק ב-19 בינואר 2015. {{cite web}}:  (עזרה)
↑  "How did your favorite show rate?". USA Today. 28 במאי 2002. {{cite web}}:  (עזרה)
אברהם הרצפלד

אברהם הרצפלד בביקור בקיבוץ עין השופט, שנות ה-40
הרצפלד פותח את הברז הראשי בעת חנוכת תחנת השאיבה המרכזית בנגב, 1951, בנו רותנברג, אוסף מיתר, הספרייה הלאומית
קברו של הרצפלד בבית הקברות כנרת
אברהם הֶרצפֶלד (פוסטרלקו) (ה' בסיוון תרמ"ו, 8 ביוני 1886 – ב' באלול תשל"ג, 30 באוגוסט 1973) היה חלוץ איש העלייה השנייה, פעיל ציוני, ממייסדי מפלגת "אחדות העבודה" ובין יוזמי הקמת ההסתדרות הכללית, חבר הכנסות הראשונה עד החמישית. חתן פרס ישראל לשנת תשל"ב (1972) על תרומה מיוחדת לחברה ולמדינה. הרצפלד נודע בפעילותו למען יישוב ארץ ישראל ובהתמסרותו להקמת נקודות יישוב, בעיקר של ההתיישבות העובדת, בכל רחבי הארץ.
הנצחה

על שמו קרויים המושב שדי אברהם והמרכז הרפואי הגריאטרי הרצפלד בגדרה.
בית יציב (״בית שדות ולב״) בבאר שבע קרוי על שם יצחק יציב ועל שמו.
בנוסף קרויים על שמו מספר רחובות בערים ברחבי הארץ.
ביתו בחולון משמש כארכיון ומוזיאון לתולדות חולון.
מכתביו

אהרן מאירוביץ, הרצפלד מספר, תל אביב: המרכז לחקלאי, תשכ"ט-תשל"ד -1969–1974.
אברהם הרצפלד, כבוש הקרקע בארץ ישראל, ירושלים: קרן היסוד, 1937.
אברהם הרצפלד, לתנופה חלוצית מחודשת, [תל אביב: חמו"ל], תשכ"ו.
לקריאה נוספת

'הרצפלד (פוסטארלקו), אברהם', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 188–189. (הספר בקטלוג ULI)
שמעון קושניר, שדות ולב, פרקים מדרך חייו של אברהם הרצפלד, תל אביב: ספרית השדה, 1962.
אהרון מאירוביץ, כזמר נודד - נעימות הרצפלד, תל אביב: הוצאת הקיבוץ המאוחד, 1978.
מאיר שלי, "רסיסי טלז", בתוך: עמנואל אטקס ושלמה טיקוצ'ינסקי (עורכים) ישיבות ליטא - פרקי זכרונות, ירושלים: מרכז זלמן שזר ומרכז דינור באוניברסיטה העברית, 2004.
הערות שוליים

↑  על פי מצבתו. בחייו נהג לטשטש את תאריך לידתו, ראו: רות בונדי, הזמר הנודד של ההתיישבות העובדת, דבר, 24 במרץ 1967
↑  יצחק גרינבוים, דרך חייו של אברהם הרצפלד, על המשמר, 11 במאי 1962
↑  ראו למשל: בן-ציון דינור, ספר תולדות ההגנה, א, א, הוצאת מערכות, תשט"ו-1955, עמ' 411.
↑  יעקב מזור, ‏מן הניגון החסידי אל הזמר הישראלי, קתדרה גיליון 115, עמ' 99-100
↑  שורו הביטו וראו באתר הספרייה הלאומית
↑  אברהם הרצפלד, עת לשוב ולהתנחל, דבר, 7 ביולי 1967
↑  א. סדומי, ה"תחביבים" של הרצפלד..., דבר, 5 במאי 1972
↑  אברהם הרצפלד - אזרח כבוד של באר שבע, דבר, 29 באוגוסט 1969
↑  אחיזה בקרקע, סעד לנופלים ותיקון החברה: דברי חברים על "שדות ולב", דבר, 30 במרץ 1962.
| חברי הכנסת הראשונה |
| --- | --- | --- |
| מפא"י | דוד בן-גוריון • משה שרת • אליעזר קפלן • (דוד רמז) • יוסף שפרינצק* • גולדה מאיר • יצחק בן-צבי • זלמן שזר • דב יוסף • חיים בן אשר • אברהם הרצפלד • עדה מימון • שלמה לביא • שמואל דיין • יוסף ברץ • יחיאל דובדבני • בבה אידלסון • פרץ נפתלי • פנחס לבון • זלמן ארן • בן-ציון דינור • אליהו הכרמלי • נטע הרפז • (יהודית שמחוני) • (אבא חושי) • יזהר סמילנסקי • ראובן שרי • יונה כסה • אפרים תבורי • (יוסף מיכאל לם) • (אריה שפטל) • (אברהם טביב) • צבי יהודה • עקיבא גוברין • יוסף אפרתי • אריה בהיר • חסיה דרורי • אליעזר ליבנה • דוד הכהן • ישראל גורי • עמי אסף • מאיר ארגוב • דבורה נצר • שרגא גורן • השל פרומקין • דוד בר-רב-האי • (יצחק קנב) • (הרצל ברגר) • (ז'ניה טברסקי) • (ישראל ישעיהו-שרעבי) • (ברוך אזניה) • (מנחם כהן) • (רפאל בש) |  |
| מפ"ם | (יצחק טבנקין) • מאיר יערי • יעקב חזן • נחום ניר-רפאלקס • אהרן ציזלינג • מרדכי בנטוב • ישראל גלילי • יעקב ריפתין • משה סנה • ברל רפטור • אליעזר פרי • משה ארם • חנה למדן • חנן רובין • ישראל בר-יהודה • מנחם בדר • פייגה אילנית • יצחק בן-אהרן • (דב בר-ניר) • (מנחם רצון) • (דוד ליבשיץ) |  |
| החזית הדתית המאוחדת | יהודה לייב פישמן מימון • יצחק מאיר לוין • חיים משה שפירא • משה אונא • בנימין מינץ • דוד צבי פנקס • מאיר דוד לוונשטיין • זרח ורהפטיג • אליהו-משה גנחובסקי • קלמן כהנא • מרדכי נורוק • יוסף בורג • אהרן-יעקב גרינברג • אברהם יהודה גולדראט • אברהם-חיים שאג • (משה קלמר) • (אליהו מזור) |  |
| תנועת החירות | מנחם בגין • אורי צבי גרינברג • יעקב מרידור • אריה בן-אליעזר • אברהם רקנאטי • יוחנן בדר • הלל קוק • חיים לנדאו • שמואל מרלין • חיים כהן-מגורי • אליהו לנקין • שמואל כץ • ערי ז'בוטינסקי • אסתר רזיאל-נאור |  |
| הציונים הכלליים | פרץ ברנשטיין • ישראל רוקח • שושנה פרסיץ • יוסף ספיר • יעקב קליבנוב • יעקב גיל • יוסף סרלין |  |
| המפלגה הפרוגרסיבית | פנחס רוזן • אברהם גרנות • אידוב כהן • יזהר הררי • ישעיהו פורדר |  |
| ספרדים ועדות מזרח | בכור-שלום שטרית • אליהו אלישר • אברהם אלמליח • משה בן-עמי |  |
| מק"י | שמואל מיקוניס • תופיק טובי • אליעזר פרמינגר • מאיר וילנר |  |
| הרשימה הדמוקרטית של נצרת | סיף א-דין א-זועבי, אמין-סלים ג'רג'ורה |  |
| מפלגת הלוחמים | נתן ילין-מור |  |
| ויצו | רחל כהן-כגן |  |
| התאחדות התימנים בישראל | זכריה גלוסקא |  |
בסוגריים - כהונה חלקית, * יו"ר הכנסת
| --- | --- |
בקרת זהויות :  NLI: 987007506134305171  GND: 1200393414  ISNI: 0000 0000 5743 5866  NKC: jx20051011005  VIAF: 84342769   WorldCat (עם VIAF): 84342769
Nickelodeon on CBS

Nick Jr. on CBS ו-Nick on CBS היו המיתוג של רצועת שידור לילדים ברשת CBS שרצה מ-16 בספטמבר 2000 עד 9 בספטמבר 2006. הרצועה הזו לשידורי שבת בבוקר הציגה תוכן מערוץ ניקלודיאון, שבאותו זמן היה ביחד עם CBS בבעלות ויאקום.
היסטוריה

הרצועה החליפה את CBS Kidshow, רצועה ששידרה סדרות רכש קנדיות. במהלך השנתיים הראשונות שלה, Nick Jr. on CBS שידרה סדרות מניק ג'וניור בלבד. ב-14 בספטמבר 2002, Nick Jr. on CBS מותגה מחדש כ־Nick on CBS, והרחיבה את לוח השידורים כדי לכלול סדרות של ניקלודיאון שהן לא מלוח השידורים של ניק ג'וניור. הסדרות של ניקלודיאון הוסרו ב-2005 לטובת החזרה של הרצועה לאקסולסיבית לניק ג'וניור.
בתחילת 2006, ויאקום התפצלה לשתי חברות שונות, וכתוצאה מכך CBS הפכה לחברה עצמאית וניקלודיאון עבר לחברת ויאקום החדשה. Nick Jr. on CBS הסתיימה ב-9 בספטמבר 2006 והוחלפה ב־Cookie Jar TV ב-16 בספטמבר 2006, כחלק משיתוף פעולה בין CBS לבין Cookie Jar Group.
סדרות > 2000

הרמזים של בלו (2000-2006)
מגלים עם דורה (2000-2006)
פרנקלין (2000-2002)
קיפר (2000-2002)
דוב קטן (2000-2002)
ביל הקטן (2000-2006)
מגי והמפלץ (2000-2002, 2005-2006)
סדרות > 2001

בוב הבנאי (2001-2002)
נוני התמנון (2001-2002)
סדרות > 2002

סיפורי ג'ינג'ר (2002-2003)
החיים על פי דאג (2002-2004)
היי ארנולד! (2002-2005)
פלסוויק (2002)
רוקט פאוור (2002-2005)
משפחת תורנברי (2002-2005)
בובספוג מכנסמרובע (2002) (רק פרק אחד שודר)
סדרות > 2003

ארץ הגיר (2003-2005)
ראגרטס (2003)
סדרות > 2004

ראגרטס כבר גדולים (2004-2005)
האחים גרסייה (2004-2005)
קינן וקל (2004-2005)
רומיאו! (2004)
סדרות > 2005

חבורת החצר (2005-2006)
החדר של בלו (2005-2006)
רוץ, דייגו, רוץ! (2005-2006)
נווה עצלנות (2005-2006)
סיפורי כתם שמש (2005-2006)
סדרות > 2006

וונדר פטס (2006)
באו באו באבי (2006)
ילוסטון (סדרת טלוויזיה אמריקאית)

| --- | --- |

כותרת הפתיחה
 סוגה:  דרמה   נאו-מערבון
 יוצרים:  טיילור שרידן   ג'ון לינסון
 כותבים:  טיילור שרידן 
 בימוי:  טיילור שרידן 
 שחקנים:  קווין קוסטנר   לוק גריימס   קלי ריילי   וס בנטלי   קול האוזר   קלסי צ'או   ברקן מריל   ג'פרסון וייט   דני יוסטון   גיל ברמינגהם   פורי ג'יי סמית   דנים ריצ'רדס   איאן בוהן   פין ליטל   ראיין בינגהם   מוזס ברינגס פלנטי   ונדי מוניז   ג'ניפר לנדון   קתרין קלי
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  מונטנה 
 מספר עונות:  5 
 מספר פרקים:  53 (נכון ל־15 בדצמבר 2024) 
 תוכנית המשך:  "1883" (2021)   "1923" (2022)
 הפקה
 מפיק:  ג'ון וולר מייקל פולייר
 מפיקים בפועל:  ג'ון לינסון   ארט לינסון   טיילור שרידן   קווין קוסטנר   דייוויד סי. גלסר
 חברת הפקה:  Linson Entertainment   Bosque Ranch Productions   Treehouse Films   101 Studios   MTV Entertainment Studios
 הפצה:  Paramount Global Distribution Group
 עורכים:  גארי ד. רואץ'   אוון אהלגרן
 צלמים:  בן ריצ'רדסון
 טכניקת צילום:  מצלמה יחידה
 מוזיקה:  בריאן טיילר   ברטון ויויאן
 אורך פרק:  37–92 דקות
 שידור
 רשת שידור:  פרמאונט (אנ')   אמזון פריים וידאו   אפל TV פלוס   ווּדוּ (אנ')   נטפליקס (עונות 1–3)
 רשת שידור בישראל:  סלקום TV
 תקופת שידור מקורית:  20 ביוני 2018 – 15 בדצמבר 2024
 קישורים חיצוניים
 אתר רשמי
 דף התוכנית ב-IMDb
 
ילוסטון (באנגלית: Yellowstone) היא סדרת דרמה מערבונית אמריקאית שנוצרה על ידי טיילור שרידן וג'ון לינסון ועלתה לראשונה לשידור ב-20 ביוני 2018, ברשת "פרמאונט (אנ')". בסדרה מככבים אנסמבל שחקנים הכולל בין היתר את קווין קוסטנר, לוק גריימס, וס בנטלי, קלי ריילי, קול האוזר וגיל ברמינגהם.
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 9 | 9 | 20 ביוני 2018 | 22 באוגוסט 2018 |
|  | 2 | 10 | 10 | 19 ביוני 2019 | 28 באוגוסט 2019 |
|  | 3 | 10 | 10 | 21 ביוני 2020 | 23 באוגוסט 20 |
|  | 4 | 10 | 10 | 7 בנובמבר 2021 | 2 בינואר 2022 |
|  | 5 | 14 | 8 | 13 בנובמבר 2022 | 1 בינואר 2023 |
|  | 5 | 14 | 6 | נובמבר 2024 | 15 בדצמבר 2024 |
עלילה

עלילת הסדרה עוקבת אחר קורותיה של משפחת דאטון, בעליה של חוות בקר במונטנה, והגדולה ביותר בארצות הברית, חוות "ילוסטון דאטון", המכונה בפי המקומיים "הילוסטון"; ואחר הדרמות והמאבקים המשפחתיים בחווה ומול שמורת האינדיאנים "ברוקן רוק" הגובלת בסמוך לשטחה, הפארק הלאומי ומפתחי קרקעות נצלניים המעוניינים בשטח החווה.
צוות השחקנים והדמויות > דמויות ראשיות

קווין קוסטנר – ג'ון דאטון, הפטריארך האלמן של משפחת דאטון ודור שישי למקימי חוות "ילוסטון דאטון", חוות הבקר הגדולה ביותר בארצות הברית. לאורך עלילותיה של הסדרה, ג'ון מאותגר ללא הרף על ידי אלה המבקשים להשתלט על אדמת החווה. בעונה החמישית נבחר לתפקיד מושל מונטנה. את דמותו של ג'ון בצעירותו מגלם ג'וש לוקאס.
לוק גריימס – קייס דאטון, חייל לשעבר ביחידת אריות הים של הצי האמריקאי ובנם הצעיר של ג'ון ואוולין. בעונה הראשונה, הוא גר בשמורת האינדיאנים הסמוכה "ברוקן רוק" עם אשתו ובנו הילידים. בעונה השנייה, הוא ומשפחתו עוברים להתגורר בחוות "ילוסטון"; ובעונה הרביעית, בבית משלהם. את דמותו של קייס בצעירותו מגלם ריס אלתרמן.
קלי ריילי – בת'אני "בת'" דאטון, מנהלת הכספים של החווה ובתם היחידה של ג'ון ואוולין. על אף שהיא משכילה, אינטליגנטית ומניפולטיבית, בת' היא אישה מרירה ולא-יציבה רגשית. בת' נאמנה מאוד לאביה, עליו היא מגוננת, ומאוהבת בריפ וילר, לו היא נישאת בסיום העונה הרביעית. את דמותה של בת' בצעירותה מגלמת קיילי רוג'רס.
וס בנטלי – ג'יימי דאטון, עורך דין, פוליטיקאי שאפתן, ובנו השני של ג'ון ואוולין. למרות נאמנותו לאביו ולמשפחתו, ג'יימי מתוסכל מחוסר סובלנותם לכאורה כלפיו. לג'יימי יש יחסי אהבה/שנאה אינטנסיביים עם אחותו, בת'. בעונה השלישית, נחשף כי ג'יימי אומץ על ידי ג'ון ואוולין לאחר שאביו הביולוגי רצח את אמו ונכנס לכלא. את דמותו של ג'יימי בצעירותו מגלם דלטון בייקר.
קול האוזר – ריפ וילר, מנהל חוות "ילוסטון דאטון" ויד ימינו של ג'ון. ריפ עבד בחווה שנים רבות והוא נאמן מאוד לג'ון, לאחר שהתקבל במשפחת דאטון כנער צעיר לאחר שהרג את אביו כנקמה על רצח אמו ואחיו. לריפ רומן חוזר ונשנה עם בת' מאז היו בני נוער, עד לנישואיהם בסיום העונה הרביעית. את דמותו של ריפ בצעירותו מגלם קייל רד סילברסטין.
קלסי צ'או – מוניקה לונג דאטון, אשתו הילידה של קייס וכלתו של ג'ון, המשמשת כמורה בבית הספר המקומי בשמורת "ברוקן רוק" ולאחר מכן מתקבלת למשרת הוראה באוניברסיטת מונטנה סטייט בבוזמן.
ברקן מריל – טייט דאטון, בנם של קייס ומוניקה, ונכדו הביולוגי היחיד של ג'ון.
ג'פרסון וייט – ג'ימי הורדסטרום, חוואי העובד ב"ילוסטון" וחובב תחרויות רכיבה. בסיום העונה רביעית, הורדסטרום עוזב את "ילוסטון" על מנת להצטרף לחוות "6666".
דני יוסטון (עונה 1) – דן ג'נקינס, מפתח קרקעות ויזם נדל"ן מיליארדר מקליפורניה ששם לעצמו למטרה לקחת את חוות "ילוסטון" מג'ון ומשפחתו.
גיל ברמינגהם – הצ'יף תומאס ריינווטר, ראש שמורת האינדיאנים הבדיונית הסמוכה "ברוקן רוק", המבקש להשיב לרשותו את אדמת חוות "ילוסטון" מג'ון ומשפחתו, אדמה שלתפיסתו האישית נגנבה מהילידים האמריקאים שאכלסו אותה במקור.
פורי ג'יי סמית – לויד פירס, פועל חקלאי בכיר בחוות "ילוסטון", בה עבד במשך שנים רבות. את דמותו של לויד פירס הצעיר מגלם פורסט סמית.
דנים ריצ'רדס – קולבי מייפילד, אחד מהפועלים החקלאיים העובדים ב"ילוסטון".
איאן בוהן – ראיין, סוכן המשק של חוות "ילוסטון".
ראיין בינגהאם – ווקר, אסיר לשעבר שנשכר לעבודה ב"ילוסטון" על ידי ריפ וילר.
פין ליטל – קרטר, יתום ונער בסיכון שנקלט על ידי בת' דאטון וזוכה לבית חם ב"ילוסטון".
מוזס ברינגס פלנטי – מו, נהגו ושומר ראשו האישי של צ'יף ריינווטר.
ונדי מוניז – לינל פרי, מושלת מונטנה ואהובתו של ג'ון.
ג'ניפר לנדון – טיטר, חוואית קשוחה מטקסס.
קתרין קלי – אמילי, הווטרינרית הראשית של חוות "6666" וארוסתו של ג'ימי.
צוות השחקנים והדמויות > דמויות משניות

אטיקוס טוד – בן ווטרס, שוטר ויליד שמורת "ברוקן רוק".
טימותי קארהארט – איי. ג'יי. מייקל סטיוארט, התובע הכללי של מונטנה.
רודי ראמוס – פליקס לונג, סבה של מוניקה.
טוקאלה בלאק אלק – סם סטנדס אלון, ידיד משפחת לונג.
מיקלה קונלין – שרה נגוין, כתבת המעוניינת בדרמות ובמאבקיהם של משפחת דאטון.
לוק פקינפה – פרד מאיירס, חוואי העובד בחוות "ילוסטון".
וולטר סי. טיילור השלישי – אמט וולש, חוואי מנוסה ויו"ר איגוד "מגדלי המניות".
פרדריק להן – קרל ריינולדס, חבר קרוב של ג'ון דאטון.
סבונה ספרקלין – אליס וואהל, מורה בבית ספר.
רוברט מירבל – המנהל ליטלפילד, מנהל בית הספר של שמורת "ברוקן רוק".
הת'ר המנס – מלודי פרסקוט, מזכירתו האישית של דן ג'נקינס.
קתרין קנינגהם – כריסטינה, מושא אהבתו של ג'יימי ועוזרתו במהלך הקמפיין הפוליטי למשרת התובע הכללי.
ג'ון איילוורד – האב בוב, כומר קתולי.
מורנינגסטאר אנג'לין – סמנתה לונג, אשתו של רוברט, וגיסתה של מוניקה.
ביל טנגראדי – אלן קין, מקורב של "פרדייז ואלי", חברה לפיתוח קרקעות.
מייקל נורי – בוב שוורץ, המנכ"ל בחברה לניהול פיננסי "שוורץ ומאייר", בה בת' דאטון היא שותפה, וידידה ומדריכה של בת'.
גרטשן מול – אוולין דאטון, אשתו המנוחה של ג'ון דאטון ואמם של לי, ג'יימי, בת' וקייס. אוולין מתה בתאונת רכיבה ב-1997 לעיני ילדיה.
בארט סווטק – ויקטוריה ג'נקינס, אשתו של דן ג'נקינס.
טיילור שרידן – טראוויס ויטלי, סוחר סוסים ומכר של ג'ון דאטון.
יו דילון – שריף דוני הסקל, השריף של מחוז פארק, מונטנה.
דייוויד קליבלנד בראון – ג'ייסון, עוזרה של בת' דאטון.
ג'ייק רים – ג'ייק, פועל חקלאי העובד ב"ילוסטון".
טנאיה ביטי – אייברי, חשפנית לשעבר שנשכרה על ידי ריפ לעבודה ב"ילוסטון".
סטיבן ויליאמס – "קאובוי", קאובוי ותיק ששמו האמיתי לא ידוע.
ניל מקדונו – מלקולם בק, איש עסקים מצליח המתחרה בג'ון דאטון.
טרי סרפיקו – טיאל בק, אחיו ושותפו העסקי של מלקולם.
ג'יימס ג'ורדן – סטיב הנדון, סוכן בעלי חיים.
גבריאל "גאטור" גוילבו – גאטור, השף האישי של משפחת דאטון.
קלי רורבאך – קאסידי ריד, תובעת מחוזית ומלכת רודאו לשעבר.
מרטין סנסמאייר – מרטין, הפיזיותרפיסט של מוניקה.
איתן לי – איתן, פועל חקלאי שזה עתה נשכר לעבודה ב"ילוסטון".
ג'וש הולוויי – רוארק מוריס, חוואי ובעל מניות ב"מרקט אקוויטיס", המבקש לתבוע את "ילוסטון" בתביעת נדל"ן.
ג'ון אמט טרייסי – אליס סטיל, נציגת נדל"ן של "מרקט אקוויטיס".
קוריאנקה קילצ'ר – אנג'לה בלו ת'אנדר, עורכת דין וילידת השמורה "ברוקן רוק".
בוטס סאות'רלנד – וייד מורו, חוואי הגר בשכנות לחוות "ילוסטון".
קארן פיטמן – וילה הייז, המנכ"לית לשעבר של "מרקט אקוויטיס".
עדן ברולין – מיה, רוכבת רודאו ובת זוגו לשעבר של ג'ימי.
האסי הריסון – לארמי, רוכבת רודאו, ידידתה של מיה ובת זוגו של ווקר.
מריה ג'וליאן – '"העוזרת של ג'יימי", פקידת הקבלה/עוזרת התובע הכללי.
ויל פאטון – גארט רנדל, אביו הביולוגי של ג'יימי.
ג'קי ויבר – קרוליין וורנר, מנכ"לית "מרקט אקוויטיס".
פייפר פרבו – סאמר היגינס, פעילת זכויות בעלי חיים ובת בריתו של ג'ון.
רוב קירקלנד – ביל רמזי, מפקד המשמר המקומי, שמקודם לשריפות העיירה לאחר מותו של השריף הסקל.
דון אוליביירי - עונה 5 - שרה אטווד. עורכת דין. מנהלת רומן עם ג'יימס דאטון.
צוות השחקנים והדמויות > דמויות אורחות

דייב אנאבל – לי דאטון, בנו הבכור של ג'ון דאטון, ראש אבטחת "ילוסטון" וסוכן בוועדת החיות של מונטנה.
ג'יל הנסי – הסנטורית הנטינגטון, בעלת בריתו של צ'יף ריינווטר.
ג'רמיה ביטסוי – רוברט לונג, יוצא צבא ארצות הברית, אחיה של מוניקה ודודו של טייט.
ג'נו סגרס – דני טרודו, אדם שמחפש את בתו הנעדרת, דייזי.
טינסל קורי – אמילי סשנס, העוזרת של צ'יף ריינווטר.
מייק פייולה – ד"ר פילדינג
בריאן אונגר – ד"ר סטפורד
דבני קולמן – ג'ון דאטון השני, אביו של ג'ון.
בארי קורבין – רוס, קאובוי מבוגר העובד בחוות "6666".
טים מקגרו – ג'יימס דאטון, אביו הקדמון של ג'ון דאטון.
פיית' היל – מרגרט דאטון, אמו הקדמונית של ג'ון דאטון.
צוות השחקנים והדמויות > עץ משפחת דאטון

|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | כריסטינה | כריסטינה | כריסטינה | כריסטינה | כריסטינה | כריסטינה |   |   | ג'יימי דאטון | ג'יימי דאטון | ג'יימי דאטון | ג'יימי דאטון | ג'יימי דאטון | ג'יימי דאטון |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | כריסטינה | כריסטינה | כריסטינה | כריסטינה | כריסטינה | כריסטינה |   |   | ג'יימי דאטון | ג'יימי דאטון | ג'יימי דאטון | ג'יימי דאטון | ג'יימי דאטון | ג'יימי דאטון |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | ג'יימס | ג'יימס | ג'יימס | ג'יימס | ג'יימס | ג'יימס |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | ג'יימס | ג'יימס | ג'יימס | ג'יימס | ג'יימס | ג'יימס |  |  |  |  |  |  |  |  |  |  |  |  |
– בני משפחה מרכזיים ב-"1883".
– בני משפחה מרכזיים ב-"1923".
– בני משפחה מרכזיים ב"ילוסטון".
– בני משפחה מרכזיים ביותר מאחת הסדרות הנ"ל.